  Майя Бывальцева Ужантэм нуналъёс бере Удмуртиын «коронавирус» но «пневмония» диагнозэн пациентъёслэн лыдзы ӧжытгес луиз, соин валче та висисьёсты эмъяны чаклам койкаослэсь лыдзэс 3 сюрс 980-ысь 3 сюрс 600-озь кулэстыны пумкылъян (решение) кутӥзы. Со сярысь элькунысь тазалыкез утёнъя министерстволэн пресс-службаез ивортӥз. Улосвыл кивалтэтлэн тӧроезлэн воштӥсез Эльвира Пинчук верамъя, эмчиос мукет висёнъёсын курадӟисьёслы юрттэт сётон ужазы берытскыны быгатозы. Ковид-центръёс пӧлысь Ожъёсысь ветеранъёс понна элькун госпиталь быдэсыз поттэмын, отын 100 койка вал. Озьы ке но, ми резервын тырмыт интыос возёмы Эльвира Пинчук, Удмуртиысь кивалтэтлэн тӧроезлэн воштӥсезОзьы ик Паласькись висёнъёсъя элькун эмъюртын, Ижысь 86 но 8 номеро кар эмъяськонниосын, Глазкарысь ёроскуспо, Можгаысь, Дэриысь но Киясаысь ёрос эмъяськонниосын ковид-койкаослэсь лыдзэс кулэстӥзы. Коронавирусэн но пневмониен висисьёсты али 21 эмъюртъёсын эмъяло. 11-тӥ шуркынмонлы 2 сюрс 586 адями стационаръёсын кылле.  Тегъёс: Тазалык Ижкар Удмуртия коронавирус эмъяськонниос ЭльвираПинчук  